open-index/open-wikipedia-markdown huggingface dataset:
Sheikh Muszaphar Shukor

**Sheikh Muszaphar Shukor**, nado en Kuala Lumpur (Malaisia) o 26 de xullo de 1972, é o primeiro astronauta malaio. Formou parte das misións Soiuz TMA-10 e Soiuz TMA-11.

## Traxectoria
Muszaphar  graduouse en cirurxía ortopédica pola Universidade Kebangsaan e foi seleccionado como astronauta en 2003, participando nas misións Soiuz TMA-10 e Soiuz TMA-11 e pasando un total de 10,88 días no espazo.

## Notas 
## Véxase tamén 
### Outros artigos 
*Soiuz TMA-10
*Soiuz TMA-11
M-V

**M-V** ou **M-5** é un foguete espacial xaponés de catro etapas e propulsado por propelente sólido. É lanzado desde o Centro Espacial de Uchinoura.

## Historial de lanzamentos 
## Notas 
## Véxase tamén 
### Outros artigos 
*Hinode
*Suzaku
*Hayabusa
Talgat Musabaiev

**Talgat Amangeldiuli Musabaiev**, nado en Karaganda (Kazakhstán) o 7 de xaneiro de 1951 e finado o 4 de agosto de 2025, foi un cosmonauta ruso que formou parte das misións Soiuz TM-19, Soiuz TM-27, Soiuz TM-32 e Soiuz TM-31.

## Traxectoria
Musabaiev foi seleccionado como cosmonauta en 1990, participando nas misións Soiuz TM-19, Soiuz TM-27, Soiuz TM-32 e Soiuz TM-31 e pasando un total de 341,41 días no espazo. Deixou a axencia espacial rusa en 2003.

## Notas 
## Véxase tamén 
### Outros artigos 
*Soiuz TM-19
*Soiuz TM-27
*Soiuz TM-32
*Soiuz TM-31
Os Gaios, Areas, Tui

**Os Gaios** é un lugar da parroquia de Areas, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 88 habitantes (40 homes e 48 mulleres), exactamente a mesma poboación ca no ano 2000.
## Lugares e parroquias 
### Lugares de Areas 
### Parroquias de Tui 
## Notas
Aslaug Nyrnes

**Aslaug Nyrnes**, nada en Lom o 27 de novembro de 1953 e finada o 26 de xuño de 2025, foi unha pedagoga e investigadora norueguesa especializada en estudos literarios e didáctica.

## Traxectoria 
Nyrnes estudou nas universidades de Trondheim e de Bergen, e graduouse en 1981 como **cand.philol.** no Instituto Nórdico. A partir de 1982 exerceu como docente na Escola de Maxisterio de Bergen (que dende 1994 forma parte da Universidade de Ciencias Aplicadas de Bergen ou *Høgskolen*). Doutorouse en 2002 cunha tese sobre os aspectos  didácticos da obra *Moralske Tanker* de Ludvig Holberg e desenvolveu unha nova teoría sobre a a didáctica da retórica. Dende 2007 é profesora da Høgskolen.

Entre 2004 e 2007 dirixiu o proxecto *Kunstfagdidaktikk* financiado polo Norges Forskningsråd que procuraba desenvolver novas didácticas artísticas por medio da exploración de múltiples aspectos de diversas disciplinas: arte e artesanía, teatro, danza, música ou literatura. En 2007 pasou a dar clases no departamento de educación artística como profesora de didáctica da arte.

Na súa obra *Det (ny)norske mennesket. Ein litterær analyse av familiebladet For bygd og by* de 1985 realizou unha análise literaria da revista *For bygd og by* que se publicou en nynorsk entre 1912 e 1932. Tamén publicou artigos sobre pedagoxía e análises de autores como Holberg ou Knut Hamsun.

## Obra 
* *Det (ny)norske mennesket* (Oslo: Samlaget, 1985).
* «Det didaktiske rommet. Didaktisk topologi i Ludvig Holbergs Moralske Tanker» (Universitetet i Bergen, 2002).
* *Lighting from the side : rhetoric and artistic research* (2006).
* *Ut frå det konkrete. Bidrag til ein retorisk kunstfagdidaktikk* (Oslo: Universitetsforlaget, 2008; con Niels Lehmann).

## Notas
The Social Dilemma

***The Social Dilemma*** é un filme estadounidense de 2020 dirixido por Jeff Orlowski e escrito por Orlowski, Davis Coombe e Vickie Curtis. O filme explora o uso das redes sociais e o dano que causa na sociedade, centrándose na explotación dos usuarios para beneficio financeiro a través do capitalismo de vixilancia e a minaría de datos, así como o seu deseño pensado para xerar adicción, o seu uso na política e o impacto na saúde mental. Por outra banda, o filme tamén aborda a súa función de estender teorías da conspiración como Pizzagate e uso que fan delas grupos como Flat Earth Society.

*The Social Dilemma* estreouse no Festival de Cinema de Sundance de 2020 e estreouse a través de Netflix o 9 de setembro de 2020.

## Personaxes 
;Entrevistados
* Tristan Harris como el mesmo
* Aza Raskin como el mesmo
* Justin Rosenstein como el mesmo
* Shoshana Zuboff como ela mesma
* Jaron Lanier como el mesmo
* Tim Kendall como el mesmo
* Rashida Richardson como ela mesma
* Renee DiResta como ela mesma
* Anna Lembke como ela mesma
* Roger McNamee como el mesmo
* Guillaume Chaslot como el mesmo

;Intepretacións
* Skyler Gisondo como Ben
* Kara Hayward como Cassandra
* Vincent Kartheiser como Intelixencia Artificial
* Sophia Hammons como Isla
* Catalina Garayoa como Rebecca
* Barbara Gehring como Mom
* Chris Grundy como Step-Dad

## Notas 
## Véxase tamén 
### Ligazóns externas 
* Páxina oficial 
* 
* Ficha en RottenTomatoes
Story Musgrave

**Franklin Story Musgrave**, nado en Boston, Massachusetts, o 19 de agosto de 1935, é un astronauta estadounidense retirado que formou parte das misións STS-6, STS-51-F, STS-33, STS-44, STS-61 e STS-80.

## Traxectoria
Musgrave graduouse en matemáticas e estatística pola Universidade de Siracusa en 1958 e é máster en análise de operacións e programación pola Universidade de California nos Ánxeles en 1959. Ten un grao en química pola facultade Marietta en 1960, un doutoramento en medicina pola Universidade de Columbia en 1964 e é máster en fisioloxía e biofísica pola Universidade de Kentucky en 1966, cun máster tamén en literatura pola Universidade de Houston en 1987.

Foi seleccionado como astronauta pola NASA en agosto de 1967, participando nas misións STS-6, STS-51-F, STS-33, STS-44, STS-61 e STS-80 e pasando un total de 53,41 días no espazo.

## Notas 
## Véxase tamén 
### Outros artigos 
*STS-6
*STS-51-F
*STS-33
*STS-44
*STS-61
*STS-80
José Larrea Pérez

**José Larrea Pérez**, nado c. 1920 e finado o 3 de maio de 1973 en Villalpando (Zamora), foi un doutor e piloto de automobilismo galego.

## Traxectoria 
Traballou como doutor e director no Sanatorio Riazor, que el mesmo fundou en 1946 na Coruña.

Foi un dos principais impulsores do automobilismo na Coruña, participando na organización das primeiras carreiras deste tipo celebradas na cidade, inmediatamente despois de fundar en 1966 a Escudería Centollo. Competiu tamén como piloto e foi director do Gran Premio da Coruña e das primeiras edicións do Rally da Coruña. En 1972 abandonou a presidencia da escudaría para deixar paso a xente máis nova.

Faleceu nun accidente de tráfico en Villalpando, na provincia de Zamora, o 3 de maio de 1973 aos 53 anos de idade, xunto a unha sobriña de 16 anos.

## Notas 
## Véxase tamén 
### Outros artigos 
* Carlos Arrojo
Campionato de Velocidade da Coruña

O **Campionato de Velocidade da Coruña** foi un campionato automobilístico celebrado entre 1980 e 1984 na Grela, no concello da Coruña. Cada edición do campionato estaba formado por varias carreiras de montaña, denominadas cada unha delas como **Subida á Grela**, e que eran puntuables para o Campionato de Galicia de Montaña. 

## Historia 
A primeira edición comezou en xullo de 1980, organizada pola Escudería La Coruña, e constou de tres subidas, contando as tres para o Campionato de Galicia de Montaña. O pontevedrés Alberto González "Camba" foi o vencedor, despois de lograr tres vitorias nas tres subidas. O dominio de Camba continuou ao ano seguinte, no que gañou de novo as tres carreiras e o campionato.

En 1982 Manuel Neira conseguiu gañar o campionato grazas á súa regularidade. Obtivo un segundo posto, un cuarto e logrou a vitoria na segunda carreira, aproveitando un erro de Camba que lle fixo perder moitas posicións, tendo que conformarse este co subcampionato final, a pesar de gañar as outras dúas carreiras. En 1983 o formato do campionato variou, pasando a disputarse as tres subidas na mesma fin de semana. O vencedor volveu ser Camba, logo de gañar dúas das tres carreiras.

En 1984 disputouse a última edición do campionato, onde Neira conseguiu a vitoria nas tres probas e o seu segundo triunfo absoluto, despois de que Camba sufrise problemas mecánicos e tivese que retirarse.

## Palmarés 
## Notas
Pobo mundurucú

Os **mundurucús**, tamén coñecidos como **munduruku** ou **wuy jugu**, son un pobo indíxena do Brasil que vive na bacía do río Amazonas. Habita as áreas indíxenas Cayabi, Munduruku, Munduruku II, Praia do Índio, Praia do Mangue e Sai-Cinza, no suroeste do estado do Pará; as terras indíxenas Coatá-Laranjal e São José do Cipó, no leste do estado do Amazonas; e a Reserva Indíxena Apiaká-Kayabi, no oeste do estado do Mato Grosso. Ten unha poboación de 13&nbsp;755 (2014) ou máis individuos, distribuídos en arredor de trinta aldeas.

## Notas 
## Véxase tamén 
### Bibliografía 
*
*
*
*
*
Lingua mundurucú

O **mundurucú** é unha lingua tupí falada polo pobo mundurucú que habita na rexión brasileira da bacía do río Amazonas. O mundurucú constitúe, xunto co kuruaya, a subfamilia das linguas mundurucús. É falada por unhas 7&nbsp;500 persoas que habitan na bacía do río Tapajós, das cales a maioría dos nenos e das mulleres son monolingües. O mundurucú está clasificado como "vulnerable" polo Libro Vermello das Linguas Ameazadas da UNESCO.

## Notas 
## Véxase tamén 
### Ligazóns externas 
*Mundurukú (Intercontinental Dictionary Series)
José dos Santos Ferreira

**José Inocêncio dos Santos Ferreira** CvIH, nado en Macau o 28 de xullo de 1919 e finado en Hong Kong o 24 de marzo de 1993, máis coñecido por **Adé**, foi un poeta de Macau e gran defensor do patuá macaense, lingua crioula da rexión.

## Traxectoria
Naceu o 28 de xullo de 1919 e viviu en Macau a meirande parte da súa vida. O seu pai, Francisco dos Santos Ferreira, era un portugués oriundo de Portugal e a súa nai, Florentina María dos Pasos, era unha macaense. Despois de xubilado, foi secretario-xeral da Sociedade de Turismo e Diversións de Macau (STDM) e profesor de portugués a alumnos chineses. Foi tamén un colaborador asiduo do "*China Mail*" de Hong Kong, da axencia de noticias norteamericana "*Associated Press*" e de moitos xornais portugueses editados en Macau, como o semanario "*O Clarim*".

Gran parte da súa vida, Adé dedicouse á divulgación do patuá macaense, sendo o último poeta popular macaense que deixou unha vasta obra composta de poemas, recitais, pezas de teatro, libros, programas radiofónicos e operetas en patuá macaense. 

O 3 de setembro de 1979 foi condecorado co grao de Cabaleiro da Orde do Infante D. Henrique., e en 1984 o Gobernador de Macau atribuíulle a Medalla de Mérito Cultural. O Goberno de Macau homenaxeouno ao mandar erguer unha estatua no Xardín das Artes.

Morreu en Hong Kong, o 24 de marzo de 1993, con 73 anos de idade.

## Obras 
* *Escandinávia, Região de Encantos Mil* (1960)
* *Macau sa Assi* (en patuá) (1968)
* *Qui Nova, Chencho* (en patuá) (1974)
* *Papiá Cristâm di Macau: Epitome de gramática comparada e vocabulário : dialecto macaense*. Macau: [s.n.] (1978)
* *Bilhar e Caridade* (poesías) (1982)
* *Camões, Grándi na Naçám* (en patuá) (1982)
* *Poéma di Macau* (poesías, en patuá) (1983)
* *Macau di tempo antigo: Poesia e prosa:  dialecto macaense*. Macau: edição do autor (1985).
* *Nhum Vêlo* (en patuá) (1986)
* *Poéma na língu maquista (Poesia em papel-de-arroz)*. Macau: Livros do Oriente (1992). ISBN 9729418101

## Notas
## Véxase tamén
### Ligazóns externas 
* 
* 
* 
*
Costa do Marfil nos Xogos Olímpicos

**Costa do Marfil** participou por vez primeira nos **Xogos Olímpicos** en 1964, participando dende entón en cada unha das edicións dos Xogos Olímpicos de Verán, agás en 1980 que non participou como parte do boicot liderado polos Estados Unidos de América. O país gañou a súa primeira medalla cunha prata nos 400 metros lisos masculinos nos Xogos de 1984. En 2016, o país gañou as súas primeiras medallas de ouro e de bronce en taekwondo. Costa do Marfil non participou nunca nos Xogos Olímpicos de Inverno.

## Táboas coas medallas 
### Medallas nos Xogos de Verán 
### Medallas por deporte 
## Lista de medallistas 
## Véxase tamén 
### Ligazóns externas 
* 
*
Perú nos Xogos Olímpicos

O **Perú** participou por vez primeira nos **Xogos Olímpicos** en 1936, competindo un total de dezasete veces nos Xogos de Verán e dúas veces nos Xogos Olímpicos de Inverno. O Perú non enviou deportistas aos Xogos Olímpicos de 1952 en Helsinqui. O Comité Olímpico Peruano é o Comité Olímpico Nacional do país, o cal foi fundado en 1924 e foi oficialmente recoñecido polo Comité Olímpico Internacional en 1936.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
## Lista de medallistas 
## Véxase tamén 
### Ligazóns externas 
* 
*
Campionato de Velocidade da Coruña de 1980

O **Campionato de Velocidade da Coruña de 1980** foi a primeira edición de dito campionato. Celebrouse na Grela, no concello da Coruña, entre xullo e setembro de 1980, e foi puntuable para a tempada 1980 do Campionato de Galicia de Montaña. O vencedor foi o pontevedrés Alberto González "Camba".

## Resultados 
## Clasificación final 
## Notas
O Atrio, Areas, Tui

**O Atrio** é un lugar da parroquia de Areas, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 49 habitantes (22 homes e 27 mulleres), un aumento de 18 habitantes respecto ao ano 2000.
## Toponimia
O barrio tamén é nomeado nalgunhas fontes coma O Adro.

## Patrimonio 
Este barrio é o tradicional centro relixioso da parroquia de Areas. A igrexa parroquial (adicada a santa Mariña) é de orixe baixomedieval, aínda que a maioría do edificio actual é da idade moderna. Tamén da idade moderna é a reitoral que se atopa na mesma praza.

## Lugares e parroquias 
### Lugares de Areas 
### Parroquias de Tui 
## Notas
Comité Olímpico Peruano

O **Comité Olímpico Peruano** é o Comité Olímpico Nacional que representa os atletas peruanos no Comité Olímpico Internacional (COI), nos Xogos Panamericanos e os Xogos de América Central e do Caribe. Foi creado en 1924 e foi recoñecido oficialmente polo COI en 1936.

O Comité Olímpico Peruano ten a súa sede en Lima, no Perú.

## Véxase tamén 
### Outros artigos 
* Perú nos Xogos Olímpicos
### Ligazóns externas 
* Páxina oficial
100 Humans

***100 Humans*** é unha serie web documental estadounidense de 2020. A premisa xira arredor de 100 persoas que son sometidas a experimentos diferentes no tema de comportamento. *100 Humans* estreouse a través de Netflix o 13 de marzo de 2020.

## Personaxes 
* Alie Ward (presentadora)
* Zainab Johnson (presentadora)
* Sammy Obeid (presentador)

## Notas 
## Véxase tamén 
### Ligazóns externas 
* Páxina oficial 
*
Zeitschrift für Numismatik

O ***Zeitschrift für Numismatik*** ("Revista de Numismática") foi unha publicación periódica alemá de periodicidade anual especializada en numismática, publicada en Berlín entre 1874 e 1935 pola compañía editora *Weidmannsche Buchhandlung*, fundada en 1680. A revista estivo vinculada á Sociedade Numismática de Berlín (*Numismatische Gesellschaft zu Berlin*).

## Directores 
* 1874-1897: Alfred von Sallet.
* 1898-1906: Hermann Dannenberg, Heinrich Dressel e Julius Menadier.
* 1907-1920: Heinrich Dressel e Julius Menadier.
* 1921-1935: Julius Menadier e Kurt Regling.

## Contidos 
A introdución do seu primeiro director, Alfred von Sallet, no número inicial da revista iníciase con estas palabras:

Os artigos, nunha cantidade variable mais cunha media de 20 en cada número, están organizados en diversas categorías ou seccións: "Antigüidade", "Idade Media"... "Colaboracións menores" "Literatura" e "Obituarios". 

Aínda que o número de páxinas é diferente en cada tiraxe, habitualmente está comprendido entre as 300 e as 400 en cada número. No apéndice de cada edición preséntanse varias táboas e láminas de ilustracións. Ademais, entre os anos 1879 e 1909, despois desas táboas atópase información das actividades da Sociedade Numismática de Berlín.

## Autores 
[miniatura|285x285px|[Heinrich Dressel, co-director de ***Zeitschrift für Numismatik*** entre 1898 e 1906]]
Foron moi numerosos os autores que contribuíron cos seus artigos en *Zeitschrift für Numismatik*, algúns ocasionalmente ou mesmo unha soa vez e outros, sinaladamente os editores, con regularidade ao longo dos anos. Estes son algúns dos máis salientables:
* Ernest Babelon.
* Agnes Baldwin.
* Hermann Dannenberg.
* Heinrich Dressel.
* Hans Droysen.
* Friedrich von Duhn.
* Ferdinand Friedensburg.
* Julius Friedländer.
* Hugo Gaebler.
* Hermann Grote.
* Adolf Holm.
* Friedrich Imhoof-Blumer.
* Julius Menadier.
* Eugen Merzbacher.
* Theodor Mommsen.
* Franz Reber.
* Kurt Regling.
* Alfred von Sallet.
* Friedrich von Schrötter.
* Ioannis Svoronos.
* Rudolf Weil.

## Notas 
## Véxase tamén 
### Ligazóns externas 
* Autores e artigos de todas as edicións por orde alfabética do autor
RoKi Naiset

O **Rovaniemen Kiekko Naiset**, ou simplemente **RoKi Naiset** ou **RoKi**, é un equipo feminino de hóckey sobre xeo da cidade de Rovaniemi (Finlandia). Dende 2020 compite na Auroraliiga, a máxima categoría do hóckey sobre xeo feminino finlandés. Xoga os seus partidos como local no Lappi Areena, un pavillón con capacidade para 3&nbsp;500 persoas.

## Historia 
O RoKi de Rovaniemi participou por primeira vez nunha competición oficial na tempada 1999-2000, cando xogou no grupo de Laponia na II-divisioona.

En 2012 conseguiu o ascenso á segunda categoría do hóckey sobre xeo finlandés, a Naisten Mestis, onde axiña se converteu nun equipo competitivo e exitoso. Finalmente, na primavera de 2020 o equipo conseguiu o ascenso á máxima categoría, a Naisten Liiga.

Na tempada 2014-15 o RoKi gañou o grupo 1 da Mestis, mais non puido conseguir o ascenso á máxima categoría ao finalizar na cuarta posición na serie final superior.

## Personalidades 
### Xogadoras 
#### Cadro actual 
#### Capitás do equipo 
Ao longo da súa historia RoKi Naiset tivo catro capitás, todas elas de nacionalidade finlandesa. A primeira capitá do equipo foi Arja Oja, quen exerceu o liderado na pista durante as tempadas 2014-15 e 2015-16, mentres que Janina Jatkola é a xogadora que máis tempadas exerceu como capitá cun total de tres entre a 2016-17 e a 2018-19. A continuación amósanse todas as capitás do equipo:

### Adestradoras e adestradores 
A principios de xuño de 2023 anunciouse que Teemu Koivula pasaría a ser o adestrador xefe do equipo para a tempada 2023-24 en substitución de Tuomas Liitola, que deixou o equipo a mediados do mes de maio para adestrar na segunda categoría do hóckey sobre xeo feminino sueco.

## Notas 
;Referencias

## Véxase tamén 
### Outros artigos 
* Rovaniemen Kiekko

### Ligazóns externas 
* Sitio web
Shahzoda

**Zilola Bahodirovna Musayeva**, nada en Fergana o 28 de xullo de 1979 e máis coñecida polo nome artístico de **Shahzoda**, é unha cantante a actriz uzbeka.

## Traxectoria 
[miniatura|Shahzoda durante un concerto en [Bichkek en 2019]]
Ao pouco de nacer, en 1980, por mor do traballo de seu pai, o sociólogo e filósofo Bahodir Musayev a familia aveciñouse en Moscova e Shahzoda viviu alí ata que en 1987 se estableceu en Tashkent. No instituto coñecera a Aziza Halilova coa que formou tras pasar un par de anos nunha universidade de Kíiv a banda de pop Jonim, que se fixo famosa coa canción "Qarama ko'zlarimga" en 1999. O ano seguinte a banda desfíxose, e as dúas compoñentes, Aziza e Shahzoda, comezaron carreiras en solitario, e así xa como Shahzoda publicou en 2002 o seu primeiro sinxelo "Bor ekan" que se converteu nun éxito en Uzbekistán e que a animou a publicar un álbum, co título homónimo ao do sinxelo.

O seu segundo álbum ''Baxt bo'ladi* apareceu en 2003 e foi tamén un éxito. O terceiro,  *Keragimsan*, saíu en 2004 e como os anteriores foi un éxito de vendas. Tamén foron éxitos en radio e televisión os sinxelos "Baxtliman", "Sevgi" e "Tamannozi". Realizou un dueto, "Qayt", co rapeiro Shohruh, que recibiu opinións positivas da crítica. O seu sinxelo "Hayot ayt" formou parte da banda sonora do filme *Fotima va Zuhra* que protagonizou a propia Shahzoda. O cuarto álbum *Baxtliman* saíu en 2005

Ademais de en uzbeco, tamén cantou temas en taxico como "Manu tanho" e "Naghz mebinam" que tiveron boa acollida en Taxiquistán. Tamén gozaron de certa fama en Rusia os seus sinxelos en ruso "1000 i Odna Noch" e "Mezhdu Nebom i Zemley", en colaboración co Dj Smash e que chegou en 2009 á oitava posición das listas da Muz-TV e a partir de 2012 principiou a lanzar cancións en inglés, como "Afghana", "All Alone feat Akcent" e "Flying Tonight". Para alén tamén gravou cancións en persa e casaco. As súas cancións son no estilo pop occidental con algúns elementos da música tradicional uzbeka e é popular na antigas repúblicas soviéticas de Asia central. 

Como actriz Shahzoda interpretou papeis destacados en varios filmes uzbekos. Protagonizou en 2006 *Fotima va Zuhra*, con boa recadación no país e tamén realizou papeis principais en *Zumrad va Qimmat* en 2007 e en *O Maryam, Maryam'' en 2012.

## Álbums 
## Notas
Vilapouca, Pexegueiro, Tui

**Vilapouca** é un lugar da parroquia de Pexegueiro, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 35 habitantes (19 homes e 16 mulleres), un descenso de 8 habitantes respecto ao ano 1999.

## Historia 
Esta localidade xurdiu durante a Idade Media. A primeira mención na documentación histórica é nunha escritura do Mosteiro de Oia datada de 1139 onde aparece mencionada coma Vilapauca.

## Lugares e parroquias 
### Lugares de Pexegueiro 
### Parroquias de Tui 
## Notas
A Salgosa

O topónimo **A Salgosa** pode referirse a:

;En Galiza
***A Salgosa**, lugar da parroquia de Fiolledo, no concello de Salvaterra de Miño;
***A Salgosa**, lugar da parroquia de Tomiño, no concello de Tomiño;
***A Salgosa**, lugar da parroquia de Pexegueiro, no concello de Tui.
O Souto, Pexegueiro, Tui

**O Souto** é un lugar da parroquia de Pexegueiro, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 74 habitantes (37 homes e 37 mulleres), un descenso de 1 habitante respecto ao ano 1999.

## Patrimonio
Neste barrio atópanse varios elementos patrimoniais.
* Pontillón de Souto: unha pontella de pedra contruída na Idade Moderna.
* Muíño do Pontillón
* Enxeño do Largo: antigo enxenño ou batán para empregado para a trasnformación do liño en tea.

## Lugares e parroquias 
### Lugares de Pexegueiro 
### Parroquias de Tui 
## Notas
A Corredoura, Pexegueiro, Tui

**A Corredoura** é un lugar da parroquia de Pexegueiro, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña cinco habitantes (dous homes e tres mulleres), oito menos ca en 1999.
## Patrimonio
Neste barrio atópanse varios elementos patrimoniais.
* Ponte Nova da Corredoura: ponte construída sobre o río Furnia en 1783. Os seus autores foron o canteiro Juan Francisco de Novas Gayoso (de Pazos de Reis) e o mestre Andrés Orxe.
* Serradouro da Corredoura: pequena edificación usada para a transformación da madeira, actualmente en ruínas. Foi construído e usado durante a Idade Moderna e o século XIX.
* Muíño da Corredoura

## Lugares e parroquias 
### Lugares de Pexegueiro 
### Parroquias de Tui 
## Notas
A Cruz, Malvas, Tui

**A Cruz** é un lugar da parroquia de Malvas, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 75 habitantes (33 homes e 42 mulleres), un descenso de 6 habitantes respecto ao ano 1999.

## Patrimonio
Neste lugar está o centro tradicional da parroquia, que inclúe os seguintes elementos patrimoniais:

* Igrexa de Santiago de Malvas: pequeno templo de planta basilical construído no século XVIII. Foi reconstruída a finais en 1790 e 1925.
* Cruceiro de Santiago de Malvas.
* Escola pública e antigo local do Sindicato Agrario.

## Lugares e parroquias 
### Lugares de Malvas 
### Parroquias de Tui 
## Notas
Juan Bautista Garra Olañeta

**Juan Bautista Garra Olañeta**, nado en Santiago de Compostela o 11 de novembro de 1831 e finado en Ponteareas o 19 de xuño de 1905, foi un industrial e empresario galego.

## Traxectoria 
Fillo de Juan Garra Arriaga, curtidor francés, e María Antonia Olañeta Bascarán, vasca, naceu en Santiago de Compostela. Instalouse en Ponteareas, onde fundou as fábricas de curtidos La Perillana e La Castiñeira en 1872. Apoiou a José Ramón Bugallal. En 1902 cedeu ao seu fillo Rafael Garra Castellanzuelo a ferretería La Perillana. Finou en Ponteareas aos 74 anos. A familia continuou cos negocios coa denominación Viuda e Hijos de Garra.

## Vida persoal 
Casou con Francisca Castellanzuelo Alfaya, que finou en 1922, e foi pai de Amado, Emilio e Camila Garra Castellanzuelo, que casou con Wenceslao González Jimeno; foi avó de Wenceslao González Garra.

## Notas
If Beale Street Could Talk (filme)

***If Beale Street Could Talk*** é un filme estadounidense de 2018 escrito e dirixido por Barry Jenkins, e baseado na novela homónima de 1974, escrita por James Baldwin. Está protagonizado por KiKi Layne, Stephan James, Colman Domingo, Teyonah Parris, Michael Beach, Dave Franco, Diego Luna, Pedro Pascal, Ed Skrein, Brian Tyree Henry e Regina King. O filme conta a historia dunha muller nova, que co apoio da súa familia, tenta limpar o nome do seu amante quen foi inxustamente acusado de violación antes do nacemento do seu fillo.

## Personaxes 
* KiKi Layne como Clementine "Tish" Rivers
** Milanni Mines como Tish de nena
* Stephan James como Alonzo "Fonny" Hunt
** Ethan Barrett como Fonny de neno
* Regina King como Sharon Rivers
* Teyonah Parris como Ernestine Rivers
* Colman Domingo como Joseph Rivers
* Brian Tyree Henry como Daniel Carty
* Ed Skrein como Oficial Bell
* Emily Rios como Victoria Rogers
* Michael Beach como Frank Hunt 
* Aunjanue Ellis como Alice Hunt 
* Ebony Obsidian como Adrienne Hunt
* Dominique Thorne como Sheila Hunt
* Finn Wittrock como Hayward
* Diego Luna como Pedrocito
* Pedro Pascal como Pietro Alvarez
* Dave Franco como Levy

## Notas 
## Véxase tamén 
### Ligazóns externas 
* 
* Ficha en Metacritic 
* Ficha en RottenTomatoes
Recarei, Malvas, Tui

**Recarei** é un lugar da parroquia de Malvas, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 5 habitantes (2 homes e 3 mulleres), un aumento de 16 habitantes respecto ao ano 1999.

## Patriomonio 
A Ermida de Sanomedio de Malvas está localizada no monte adxacente ao barrio, restaurada no ano 1981.

## Lugares e parroquias 
### Lugares de Malvas 
### Parroquias de Tui 
## Notas
The Devil All the Time (filme)

***The Devil All the Time*** é un filme estadounidense de 2020 dirixido por Antonio Campos. O filme explora os temas do mal, da relixión e do abuso de poder nunha pequena vila rural dos Estados Unidos. Está basead na novela homónima de Donald Ray Pollock, quen tamén é o narrador do filme. 

O filme foi coescrito por Antonio Campos xunto co seu irmán Paulo Campos. Está protagonizado por Tom Holland, Bill Skarsgård, Riley Keough, Jason Clarke, Sebastian Stan, Haley Bennett, Eliza Scanlen, Mia Wasikowska e Robert Pattinson.

*The Devil All the Time* estreouse nuns cinemas escollidos dos Estados Unidos o 11 de setembro de 2020, e estreouse dixitalmente a través de Netflix o 16 de setembro de 2020. Recibiu valoracións dispares por parte da crítica.

## Personaxes 
* Donald Ray Pollock como o narrador
* Tom Holland como Arvin Eugene Russell
** Michael Banks Repeta como Arvin Russell de neno
* Bill Skarsgård como Willard Russell
* Robert Pattinson como Reverendo Preston Teagardin
* Sebastian Stan como Sheriff Lee Bodecker
* Riley Keough como Sandy Henderson
* Jason Clarke como Carl Henderson
* Eliza Scanlen como Lenora Laferty
** Ever Eloise Landrum como Lenora Laferty de nena
* Haley Bennett como Charlotte Russell
* Mia Wasikowska como Helen Hatton Laferty
* Harry Melling como Roy Laferty
* Pokey LaFarge como Theodore
* Douglas Hodge como Leroy Brown
* Kristin Griffith como Emma Russell
* David Atkinson como Earskell
* Drew Starkey como Tommy Matson
* Teddy Cole como o hippy
* Given Sharp como Susie Cox

## Notas 
## Véxase tamén 
### Ligazóns externas 
*
Chiaki Mukai

**Chiaki Mukai**, nada en Tatebayashi (prefectura de Gunma) o 6 de maio de 1952, é unha astronauta xaponesa que formou parte das misións STS-65 e STS-95.

## Traxectoria
Mukai doutorouse en medicina pola Escola Universitaria de Medicina de Keio en 1977 e en fisioloxía polo mesmo centro en 1988. Está certificada como cirurxían cardiovascular pola Sociedade Cirurxiá do Xapón en 1989.

Foi seleccionado como astronauta pola NASDA  en 1985. Participou nas misións STS-65 e STS-95, pasando un total de 23,65 días no espazo.

## Notas 
## Véxase tamén 
### Outros artigos 
*STS-65
*STS-95
Gran Premio de Rusia de 2020

O **Gran Premio de Rusia de 2020**, (en ), oficialmente coñecido como **Formula 1 VTB Russian Grand Prix 2020**, foi unha carreira de Fórmula Un, que se celebrou o 27 de setembro de 2020 sobre 53 voltas ao Circuíto urbano de Sochi, na cidade de Sochi no Krai de Krasnodar, Rusia. A carreira foi a décima rolda da tempada , o noveno Gran Premio de Rusia e a sétima vez que a carreira se disputou como unha rolda do Campionato Mundial de Fórmula 1 desde que se iniciou a serie en .

## Pneumáticos dispoñibles 
## Cualificación 
Lewis Hamilton fíxose coa pole, 0,563 segundos por diante de Max Verstappen. Valtteri Bottas terminou 3º con Sergio Pérez no 4º posto para Racing Point. O Renault de Daniel Ricciardo clasificouse 5º seguido de Carlos Sainz, Esteban Ocon, Lando Norris, Pierre Gasly e Alexander Albon.

Na Q1 (a primeira quenda da clasificación) quedaron eliminados Romain Grosjean, Antonio Giovinazzi, Kevin Magnussen, Nicholas Latifi e Kimi Räikkönen.

Na Q2, Charles Leclerc terminou 11º, perdendo a Q3 despois de que o seu compañeiro de equipo, Sebastian Vettel, se estrelase, provocando a bandeira vermella, Hamilton chegou á liña para establecer un tempo na súa última volta na Q2 segundos antes do remate da sesión. Daniil Kvyat foi 12º seguido de Lance Stroll 13º que sobrecalentou o motor impedíndolle saír por unha segunda volta na Q2, o piloto de Williams] George Russell e Vettel foron os outros pilotos eliminados.

## Carreira 
Lewis Hamilton recibiu dúas penalizacións de 5 segundos por facer adestramentos fóra das áreas designadas, que cumpríu no seu primeiro pitstop. Daniel Ricciardo recibiu unha pena de 5 segundos por superar os límites da pista na curva 2. Carlos Sainz saíu á zona de escorrentía e bateu contra a parede intentando unirse de novo ao circuíto na carreira comezar. Charles Leclerc chocou con Lance Stroll facendo que este chocase contra un muro. Kimi Räikkönen empatou a maior cantidade de saídas en 322, empatando as saídas de Rubens Barrichello. 

### Cualificación 
### Grella de saída 
800px|Esquema da grella de cualificación do Gran Premio de Rusia de 2020

800px|Esquema da grella de saída do Gran Premio de Rusia de 2020

### Carreira 
### Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén
Xenera

**Xenera Compañía Eléctrica S.A.U.** é unha empresa galega con sede en Vigo, comercializadora de electricidade e gas. 

Foi fundada en 1896 como Compañía Eléctrica de Tui.
## Notas
Albelos, Guillarei, Tui

**Albelos** é un lugar da parroquia de Guillarei, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 318 habitantes (161 homes e 157 mulleres), un descenso de 48 habitantes respecto ao ano 1999.

## Historia 
A primeira mención histórica a este barrio é do 1095, co topónimo *Alvillos*.

## Lugares e parroquias 
### Lugares de Guillarei 
### Parroquias de Tui 
## Notas
Lillian Sanderson

**Lillian Kemper**, máis coñecida co sobrenome artístico de **Lillian Sanderson**, nada en Herman o 13&nbsp;de xaneiro de 1866 e finada en Dresden o 9 de abril de 1947, foi unha cantante e profesora estadounidense que fixo carreira en Alemaña.  

## Traxectoria 
Naceu na vila de Herman (condado de Dogde, en Wisconsin), e foi a bisneta por parte de nai do fundador da localidade, de orixe alemá e procedente de Hamelin. En 1880 marchou a Europa para estudar no Conservatorio Hoch de Frankfurt baixo a dirección de Julius Stockhausen. Debutou en 1890 en Berlín coa Berliner Philharmoniker.

Entre 1891 e 1900 realizou unha intensa actividade musical por Europa, con cinco xiras europeas que atinxiron Alemaña, Austria, Suecia e mais Noruega, principalmente acompañada polo pianista Ernest Hoffzimmer e no sur de Alemaña pola pianista Clotilde Kleeberg. Actuou tres veces na cidade natal do avó e, en recordo da súa orixe, dedicou a recadación dos concertos á mellora da cidade; a doazón resultou tan significativa que en Hamelin se levantou unha placa coa inscrición "Á mestra de canto en veneración" (*Meisterin des Gesanges in Verehrung*). Na súa época estivo considerda unha das grandes voces da Alemaña imperial.

En 1900 casou co pintor Richard Müller e deixou de dar concertos para se centrar na docencia. Durante a época nazi negouse a renunciar á cidadanía estadounidense e o réxime expropioulle as súas propiedades  e sen ser rehabilitada polas autoridades comunistas morreu na pobreza no barrio de Loschwitz de Dresden.
## Notas
Río Carballido

O río **Carballido** pódese referir a:

* O **río Carballido**, afluente do río Deo;
* O **río Carballido**, afluente do río San Vicente.

## Véxase tamén
San Caetano, Paramos, Tui

**San Caetano** é un lugar da parroquia de Paramos, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 114 habitantes (67 homes e 77 mulleres), un descenso de 62 habitantes respecto ao ano 1999.
## Toponimia
O topónimo **San Caetano** débese á presenza no lugar dunha capela baixo a advocación de Caetano de Thiene.

## Patrimonio 
* Capela de San Caetano: construída sobre outra antiga capela alí existente e no ano 1927.
* Cruceiro no adro da capela de San Caetano

## Festividades 
Nesta barrio celébranse as Festas de San Caetano todos os primeiros domingos de agosto.

## Lugares e parroquias 
### Lugares de Paramos 
### Parroquias de Tui 
## Notas
Chile nos Xogos Olímpicos

**Chile** participou por vez primeira nos **Xogos Olímpicos** na edición inaugural de 1896, e dende entón enviou deportistas para competir na maioría dos Xogos de Verán e de Inverno. Os deportistas chilenos gañaron un total de quince medallas, co tenis como o deporte que máis medallas lles reportou.

O Comité Olímpico Nacional de Chile foi creado en 1934.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

## Véxase tamén 
### Ligazóns externas 
* 
*
Enrique Gómez Pato

**Enrique Gómez Pato**, coñecido como **O Pato**, nado en México o 10 de agosto de 1922 e finado en Verín o 17 de decembro de 1979, foi un xoieiro, xornalista e escritor galego.

## Traxectoria 
De familia orixinaria de Nogueira de Ramuín, que emigrou a Cuba. Naceu en México cando a familia retornaba da emigración. Críouse na rúa Santo Domingo de Ourense onde aprendeu o oficio de xoieiro. Despois trasladouse a Verín onde montou unha xoiería. Foi correspondente de *La Noche* e *La Región* en Verín. É autor de dúas obras de teatro, *Estreliña* e *Os dous irmáns*, que se representaron na provincia de Ourense; publicou en *La Región* algúns diálogos dramáticos como "Conto do Bras". Impulsou os maios de Verín en 1951 e foi promotor da homenaxe aos afiadores.
## Recoñecementos 
* Recibiu o premio Adolfo Estévez de xornalismo en 1960, polo artigo "Héroes en el anonimato: o porco".
* O Concello de Verín convoca dende 1986 un certame literario para a redacción das coplas dos maios que leva o seu nome.
## Notas 
## Véxase tamén 
### Bibliografía 
* 
### Ligazóns externas 
* Gómez Pato, más que humor
* El documental sobre Gómez Pato se proyectará el lunes
* Pato e Romero, contra o olvido
Schweizerische Numismatische Rundschau

A ***Schweizerische Numismatische Rundschau***, cabeceira trilingüe tamén titulada ***Revue Suisse de Numismatique*** e ***Rivista Svizzera di Numismatica*** (en galego: "Revista Suíza de Numismática") é unha revista numismática de periodicidade anual publicada pola Sociedade Suíza de Numismática desde 1891. 

A revista contén artigos do máximo rigor científico no campo da numismática internacional e da historia monetaria desde a Antigüidade ata os tempos modernos, redactados en calquera das súas tres linguas oficiais da Sociedade Numismática Suíza (alemán, francés e italiano), ademais do inglés.

Inicialmente a revista tivo a súa sede en Xenebra, mais en 1925 foi trasladada a Berna.

## Consello editorial 
O consello editorial das revistas publicadas pola Sociedade Suíza de Numismática está composto polas seguintes persoas:

* Michael Alram (Viena).
* Michel Amandry (París).
* Wolfgang Fischer-Bossert (Viena).
* Hans-Ulrich Geiger (Zürich).
* Lutz Ilisch (Tübingen).
* Ulrich Klein (Stuttgart).
* Denis Knoepfler (Neuchâtel).
* William E. Metcalf (Connecticut).
* Markus Peter (Berna).
* Samuele Ranucci (Perugia).
* Lucia Travaini (Milán).

## Notas 
## Véxase tamén 
### Ligazóns externas 
* Acceso en liña á revista:
** Números 1 a 23 (1891-1924).
** Números 24 a 96 (1925-2017).
Daniela Ospina

**Daniela Ospina Ramírez**, nada en Itagüí o 22 de setembro de 1992, é unha modelo e empresaria colombiana, antiga xogadora de voleibol.

## Traxectoria 
Daniela naceu no seo dunha familia afeccionada ao deporte, seu irmán máis novo é David Ospina, porteiro do Napoli e da selección colombiana de fútbol. Afeccionada ao voleibol o seu primeiro equipo foi o Itagüí Voleibol Club e posteriormente xogou no Sabaneta Voleibol Club, o Club Leca de Portugal e o seu último equipo foi o Voley Playa Madrid que deixou en 2017. Formou parte das seleccións de voleibol de Antioquia e de Colombia.

No ano 2016 debutou como modelo facendo en campañas para a marca de roupa deportiva BrandFit Colombia e tamén como imaxe principal da marca de vaqueiros de Colombia, Joy Staz Jeans e da empresa de maquillaxe Nácar Make-Up, xunto coa presentadora de Caracol TV, Vanessa Peláez.

Participou na versión colombiana de *Bailando con las Estrelas* que emitiu RCN Televisión en 2016, e permaneceu no concurso durante un mes ata que a eliminaron. En 2016 graduouse en administración de empresas na Institución Universitaria Politécnico Grancolombiano.

En 2017 quitou a  súa propia liña de roupa deportiva co nome de *Danfive* e que a partir de 2018 conta con tendas físicas . Dende 2019 colabora co programa de radio El VBar da emisora colombiana Caracol 

Entre 2010 e 2017 estivo casada co xogador do Everton FC e da selección colombiana, James Rodríguez e tras o seu divorcio foi vivir a Medellín coa súa filla e en 2019 aveciñouse en Miami.

## Notas
Behrendt Pick

**Behrendt Pick**, nado o 21 de decembro de 1861 en Poznan, Reino de Prusia (actual Polonia), e finado o 4 de maio de 1940, en Berlín, foi un numismático alemán especializado na numismática antiga.

## Traxectoria 
Logo da súa graduación na ensinanza secundaria, en 1880, no instituto Friedrich Wilhelms de Poznam, Behrendt Pick ingresou na Universidade de Berlín para cursar os seus estudos superiores, grazas a unha das bolsas de estudos establecidas por Friedrich Imhoof-Blumer. En 1884 graduouse en Filoloxía Clásica, cunha tese dirixida por Theodor Mommsen e titulada *De senatus consultis Romanorum*. A influencia de Theodor Mommsen fixo que o seu futuro como investigador se centrase fundamentalmente na numismática.

En 1893 comezou a traballar na biblioteca ducal de Gotha xestionando a colección de moedas do seu gabinete numismático (*Münzkabinett*), do que pasou a ocupar o posto de director en 1899.

En 1934, Pick retirouse por mor da súa "fe mosaica". Trasladouse a Berlín, onde se suicidou en 1940.

## Publicacións 
Estas son algunhas das publicacións de Pick ao longo da súa carreira académica:

### Escolma de monografías 
* (1884): *De senatus consultis Romanorum.* *Pars prior*. Berlín.
* (1898-1910): *Die antiken Münzen Nord-Griechenlands. Band* *1:* *Dacien und Moesien.* Reimer, Berlin.  (1898) / Parte II. *Die Münzen von Odessos und Tomis* (1910) (con Kurt Regling).
* (1916): *Die Arbeiten des Gothaer Stempelschneiders Ferdinand Helfricht* (con Ferdinand Helfricht). Schmidt, Gotha.
* (1922): *Die Münzkunde in der Altertumswissenschaft. Ein Vortrag.* Perthes, Stuttgart.
* (1930): *Die Kunstmuseen und die Münzen*. Riechmann, Halle.
* (1931): *Aufsätze zur Numismatik und Archäologie.* Frommann. Jena.

### Escolma de artigos 
* (1885): "Zur Titulatur der Flavier. 1. Der Imperatortitel des Titus. / 2. Die Consulate Domitians als Caesar ". En *Zeitschrift für Numismatik*. 13. Páxinas 190-238 / 356-383..
* (1890): "Über einige Münzen der römischen Kaiserzeit ". En *Zeitschrift für Numismatik*. 17. Páxinas 180-197.
* (1904): "Die tempeltragenden Gottheiten und die Darstellung der Neokorie auf den Münzen". En *Österreichische Jahreshefte*. Vol. 7.
* (1930): "Ein später Nachtrag". En *Zeitschrift für Numismatik*. 40. Páxinas 304-307.

## Notas 
## Véxase tamén 
### Bibliografía 
* Lederer, P. (1941): "Geheimrat Prof. Dr. Behrendt Pick 1861-1940". En *Schweizerische Numismatische Rundschau*. 28. Páxinas 87-89.
* Singer, I. (1906). "Pick, Behrendt". En *Jewish Encyclopedia*. Páxina 31.

### Ligazóns externas 
* "Regling, Kurt Ludwig 1876-1935". *Digital Library Numis* 
* "Regling, Kurt 1876-1935". *WordCat*.
Dinamarca nos Xogos Olímpicos

**Dinamarca** participou por vez primeira nos **Xogos Olímpicos** na edición inaugural de 1896, e enviou deportistas para competir en cada edición dos Xogos de Verán dende entón, agás nos Xogos de 1904. Dinamarca tamén participou nos Xogos Olímpicos de Inverno varias veces dende 1948, competindo en tódolos Xogos dende 1988.

Os deportistas dinamarqueses gañaron un total de 215 medallas, sendo a vela o deporte que máis medallas lles reportou. Dinamarca só gañou unha única medalla nos Xogos de Inverno, na categoría de curling.

O Comité Olímpico Nacional de Dinamarca foi creado en 1905.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

;Xogos de Inverno

## Véxase tamén 
### Ligazóns externas 
* 
*
Federación Deportiva de Dinamarca

A **Federación Deportiva de Dinamarca** (en ) é o Comité Olímpico Nacional que representa a Dinamarca. Foi fundado en 1905 e foi recoñecido oficialmente polo Comité Olímpico Internacional ese mesmo ano.

## Lista de presidentes 
A seguinte é a lista de presidentes dende a súa creación en 1905. 

## Notas 
## Véxase tamén 
### Outros artigos 
* Dinamarca nos Xogos Olímpicos
### Ligazóns externas 
* Páxina oficial
Eiry Thomas

**Eiry Thomas**, nada  en Cardiff o 11 de maio de 1968,  é unha actriz galesa.

## Traxectoria 
Asistiu á Ysgol Gynradd Gymraeg Bryntaf e á Ysgol Gyfun Gymraeg Glantaf en Cardiff. Tras graduarse estudou teatro no Rose Bruford College de Londres. Comezou a actuar na Ópera Nacional de Gales e en 1982 participou na serie infantil da BBC Cymru *Wrth draed y meirw* e en 1990 na drama da S4C  *Mwy Na Phapur Newydd* e ao longo da década de 1990 saíu esporadicamente nalgunha serie de televisión. En 2001 apareceu de xeito relevante en catro episodios da serie en inglés *The Bench* que se emitiu a BBC One Wales e polo que levou o BAFTA Cymru á mellor actriz. En 2003 protagonizou a miniserie *Triongl* para a S4C baseada nunha serie gaélica irlandesa e pola que foi candidata ao BAFTA Cymru á mellor actriz en 2004 saíu nun episodio de *Pobol y Cwm*, a serie máis longa e emblemática galesa. Entre 2005 e 2008 apareceu na serie en galés *Con Passionate* de S4C que foi a primeira serie galesa en gañar un Rose d'Our . En 2006 apareceu nun episodio de *Torchwood* e nese ano e en 2008 apareceu nun total de catro episodios da serie galesa en inglés *Belonging*. En 2008 actuou no filme *Cwcw* e que lle valeu o premio BAFTA Cymru á mellor actriz e tamén foi un dos protagonistas da primeira tempada da serie *Teulu*. En 2009 apareceu en dous episodios de *Eastenders*. En 2010 desempeñou un dos papeis principais da  serie da S4C *Pen Talar*. En 2013 apareceu en cinco episodios de *The Indian Doctor*. Apareceu tamén nalgúns episodios de *Stella* entre 2012 e 2016, tivo un papel principal na miniserie *Rillington Place* (2016) e saíu nun episodio de *Sherlock* en 2017. Foi un dos personaxes principais de *Byw Celwydd* (2016-2017), de *Un Bore Mercherd* (2017-2019),  *Enid a Lucy* (2019) e da miniserie de Channel 4 *The Accident* (2019).

Foi unha das fundadores da compañía teatral Theatr Pena, que intentaba crear oportunidades para as mulleres no teatro e producía obras de teatro clásicas e modernas, nalgunhas das cales Eiry tamén actuaba nalgunha das súas producións como *The Royal Bed* (2015), *The Glass Menagerie* (2016) ou *Woman of Flowers* (2018). Por falta de fondos a compañía disolveuse en febreiro de 2019. Está casada co actor e arqueólogo Iestyn Jones e teñen dous fillos, Gruffudd e Branwen. 

## Notas
Costa Rica nos Xogos Olímpicos

**Costa Rica** participou por primeira vez nos **Xogos Olímpicos** en 1936, mais perdeu as seguintes catro edicións das Olimpíadas. O país regresou aos Xogos en 1964, e dende entón participou en cada unha das edicións dos Xogos Olímpicos de Verán. Costa Rica tamén participou nalgunhas edicións dos Xogos Olímpicos de Inverno. Os deportistas de Costa Rica gañaron un total de catro medallas, todas elas gañadas por Silvia Poll e Claudia Poll en natación.

O Comité Olímpico Nacional de Costa Rica foi creado en 1936 e foi recoñecido oficialmente polo Comité Olímpico Internacional ese mesmo ano.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

## Lista de medallistas 
## Véxase tamén 
### Ligazóns externas 
* 
*
As Penizas, Guillarei, Tui

**As Penizas** é un lugar da parroquia de Guillarei, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 26 habitantes (12 homes e 14 mulleres), un aumento de 11 habitantes respecto ao ano 1999.

## Festividades 
Neste barrio celébrase o Festival Penizas Folk todos os agostos.

## Lugares e parroquias 
### Lugares de Guillarei 
### Parroquias de Tui 
## Notas
Río Carregal

O **río Carregal** ou **río do Carregal** é un curso fluvial galego, afluente do río Deo, que discorre polo concello de Curtis.

## Toponimia 
O topónimo **Carregal** é un fitónimo que fai referencia, tanto en galego como en portugués, a un terreo pantanoso no cal abunda a «cárrega» ou «carrega», planta gramínea tamén denominada carriza que nace nese tipo de lugares húmidos ou brañas. Procede do latín  (de raíz *) co sufixo derivativo .

## Percorrido 
Nace e morre na parroquia e concello de Curtis. O seu nacemento prodúcese a carón da N-634, á altura de Teixeiro, ó se uniren o rego de Abaixo e o rego do Medio. Atravesa en dirección norte a parroquia de Curtis, deixando á marxe esquerda os lugares do distrito de Santaia e á marxe dereita os do distrito de Teixeiro. No seu camiño recibe as augas dalgún regato menor. Preto da Ponte, no límite entre as parroquias de Curtis e Fisteus, forma o río Deo xunto co río Carballido. Mentres que algúns autores consideran que o Carregal é o curso alto do río Deo, outros consideran que é o Carballido.

Unha ruta de sendeirismo chamada *Paseo Fluvial do Carregal* acompaña parte do curso do río. Conecta co Centro Etnográfico do Río Mandeo, situado en Teixeiro.

## Galería de imaxes 
## Notas 
## Véxase tamén 
### Ligazóns externas 
*